ועדת הכלכלה, כנסת 20, פרוטוקול מספר 549, 2017-07-11 12:30

איתן כבל: חברים, אני פותח את הישיבה הבאה בנושא:

איתן כבל: תקנות רישוי שירותים ומקצועות בענף הרכב (השפעה אסורה על שיקול דעת של שמאי רכב), התשע"ז–2017.

איתן כבל: בבקשה, בואו נתקדם בעניין הזה.

<איתי עצמון: אלה תקנות, אדוני, שכבר נדונו בוועדה בינואר האחרון, נשמעו הערות ואתה ביקשת מכל הגורמים להעביר הערות.

<איתי עצמון: גם אני העברתי את ההערות שלי והנוסח שמונח כרגע על שולחן הוועדה אמור לכלול התייחסות להערות שנשמעו כאן.

איתן כבל: בבקשה, חוה.

<חוה ראובני: תודה.

<חוה ראובני: גם כאן מדובר בתקנות שהיה לוח זמנים להגיש לוועדה ולכן הן מקדימות את תקנות השמאים.

איתן כבל: תודה.

<חוה ראובני: "תקנות רישוי שירותים ומקצועות בענף הרכב (השפעה אסורה על שיקול דעת של שמאי רכב), התשע"ז–2017 בתוקף סמכותי לפי סעיף 159(ב) לחוק רישוי שירותים ומקצועות בענף הרכב, התשע"ו–2016 (להלן-החוק), ובאישור ועדת הכלכלה של הכנסת, אני מתקין תקנות אלה: השפעה אסורה על שיקול דעת של שמאי רכב 1.

<חוה ראובני: (א) אלה המעשים או המחדלים המהווים השפעה אסורה על שיקול הדעת של שמאי רכב לעניין עריכת שומת רכב:".

<חוה ראובני: אני מבקשת להסביר כאן שמחקנו את המילים "בעל רישיון לפי החוק" כיוון שהן נובעות מהחוק.

<חוה ראובני: עלתה גם שאלה במסדרון בחוץ.

<חוה ראובני: החוק אוסר השפעה אסורה.

<חוה ראובני: החוק הזה, סעיף 159, אוסר השפעה אסורה על שמאי, רק על בעלי רישיונות מכוח החוק.

<חוה ראובני: אנחנו לא מדברים כאן על לקוחות ועל הציבור הרחב ובעלי הרכב, לא מדברים כאן על חברות ביטוח.

<חוה ראובני: אך ורק על בעלי רישיונות מכוח החוק, זה נובע מהחוק, והתקנות רק פורטות את הפרטים של מהם המעשים האסורים על אותם בעלי רישיונות.

<איתי עצמון: אני רק אשלים את הדברים שאמרת.

<איתי עצמון: המחיקה של התיבה "בעל רישיון לפי החוק" נובעת אכן מהוראות החוק שחלות גם על אדם שנותן שירות רכב שמחויב ברישיון אם הוא פועל בלא רישיון לפי חוק, כלומר, אם הוא מפר את הוראות החוק.

<איתי עצמון: לכן, חשבנו שעדיף לכתוב "אלה המעשים או המחדלים המהווים השפעה אסורה" על פעולת שמאי רכב.

<חוה ראובני: "(1) פנייה לשמאי רכב, לרבות בקשה, המלצה, הנחיה, הצעה או דרך אחרת שיש בה משום הפעלת לחץ, המביאה שמאי רכב לערוך שומת רכב באופן שיגדיל את הכנסתו או את הכנסתו של אחר בכסף או בשווה כסף או באופן שישיג טובת הנאה אחרת לעצמו או לאחר; (2) פנייה לשמאי רכב, לרבות בקשה, המלצה, הנחיה, הצעה או דרך אחרת שיש בה משום הפעלת לחץ, המביאה שמאי רכב לשנות את שומת הרכב כך שהרכב ייקבע כרכב באובדן גמור או לא ייקבע כאמור; לעניין זה, "רכב באובדן גמור" - כהגדרתו בתקנה 266 לתקנות התעבורה, התשכ"א–1961.

<חוה ראובני: (ב) אין באמור בתקנת משנה (א), כדי לאסור על מנהל מקצועי של מוסך או ממלא מקומו לפי סעיף 143(ג) לחוק, בעת שהוא ממלא את מקומו, לבקש בכתב משמאי רכב לשנות את האומדן הראשוני של הנזק שערך לצורך הכנת שומת הרכב, אם מצא כי פירוט התיקון בה שגוי וכי אין בה כדי לאפשר את תיקונו של הרכב, ויודיע על כך לבעל הרכב; הסכים שמאי הרכב לשנות את האומדן הראשוני כאמור, יציין בשומת הרכב כי נערך שינוי על פי הבקשה כאמור, ויפרט אותה ואת נימוקיה.

<חוה ראובני: ".

<חוה ראובני: אני חושבת שהוסבר בפעם הקודמת.

<חוה ראובני: אם לא, נסביר גם עכשיו.

<חוה ראובני: אנחנו מרחיבים לא רק בקשות מפורשות אלא בקשות יכולות להתבצע בכל מיני דרכים שאינן בדיוק ישירות, אבל אי אפשר לסרב להן או שרצוי שלא לסרב להן או שזה פוגע בשיקול הדעת של השמאי בכל דרך שהיא.

<חוה ראובני: המטרה בפסקה (1) היא להגדיל את הכנסתו של הפונה או של מישהו אחר בכסף או בשווה כסף: יותר לקוחות וכיוצא בזה, מוצרי תעבורה שמקנים לו יותר רווח.

<חוה ראובני: דבר שני, יכול להיות אינטרס לגורמים כאלה ואחרים לקבוע רכב כאובדן גמור או להיפך, שהרכב לא ייקבע באובדן גמור, קביעה שהיא לחלוטין באחריותו ובסמכותו של שמאי רכב.

<חוה ראובני: לחץ על שמאי שיקבע או שלא יקבע כאובדן גמור, גם מוצע לקבוע שפנייה זה היא השפעה אסורה.

<חוה ראובני: תקנת משנה (ב) באה לומר שאיזשהו דין ודברים בין המנהל המקצועי של המוסך ושל השמאי בהקשר המקצועי לעניין הדרך הנכונה לתקן את הרכב, התיקונים הנדרשים, מוצרי התעבורה המתאימים לצורך זה, אינם אסורים כל עוד יש שקיפות וברור מה נעשה, מה שמאפשר לבקר שזה אכן נעשה משיקולים מקצועיים ראויים.

<איתי עצמון: אני אזכיר שלצד ההפרות האלה יש סנקציה פלילית שקבועה בחוק.

<איתי עצמון: ככל שמדובר על שמאי רכב, חל עליהם גם דין משמעתי לפי החוק.

איתן כבל: כן, אדוני, בבקשה.

<שלמה תוסייה כהן: כל התיקונים שמופיעים כאן, אנחנו חושבים שהם תיקונים טובים וצעד בכיוון הנכון ואין אתם שום בעיה.

<שלמה תוסייה כהן: הבעיה שלנו היא שכל התקנות האלה כפי שהן מופיעות הן צעד קדימה, כי עד היום לא הייתה שום הסדרה במעמד מול המוסכים או מול בעלי רישיונות אחרים - - -

איתן כבל: אנחנו הוספנו את זה בזמנו.

<שלמה תוסייה כהן: נכון.

<שלמה תוסייה כהן: אבל אנחנו מפחדים שבסופו של יום הם יהוו צעד אחורה, ואני אסביר למה.

<שלמה תוסייה כהן: כיום יש הסדרה של מערכת היחסים למניעת לחץ משמאים מצד חברות הביטוח, חוזר שהוציא המפקח על הביטוח.

<שלמה תוסייה כהן: החוזר הזה הרבה יותר ספציפי והרבה יותר מדויק ונותן הגנה יותר גדולה לשמאי ממה שיש פה בתקנות.

<שלמה תוסייה כהן: הערנו את זה גם בפעם שעברה.

<שלמה תוסייה כהן: למשל, בחוזר הזה כתוב שבהליך הערכת נזק, אסורה מעורבות כלשהי של כל גורם זולת שמאי הרכב.

<שלמה תוסייה כהן: נכון שיש פה את סעיף (3) שמוזכר כאן שנותן איזשהו חריג.

<שלמה תוסייה כהן: אבל האמירה הכללית שאסורה כל מעורבות, לא רק דרישה או לחץ, פשוט שיתנו לשמאי לעבוד בלי שאף אחד יפריע לו בעבודה שלו.

<שלמה תוסייה כהן: או למשל, האמירה שלאחר מסירת הצעת התיקון או השומה רשאי כל צד להעלות בפני השמאי הערה בעניין טכני בלבד, היא הערה שלא נמצאת כאן.

<שלמה תוסייה כהן: אני חושש מהשלב הבא.

<שלמה תוסייה כהן: אם מהמוסך אנחנו דורשים רמה נמוכה כל כך של אי מעורבות ואי השפעה ומרשים לו להשפיע בדברים – אני מניח שהצעד הבא יהיה פנייה של חברות הביטוח ויגידו: מדוע עלינו צריכה להיות חובה גבוהה יותר?

<שלמה תוסייה כהן: אנחנו סבורים שצריך לתת את החובה הגבוהה הזאת, אם היא נכונה - - -

איתן כבל: שלמה, מה אתה מציע?

<שלמה תוסייה כהן: לקחת את הסעיפים שהופיעו, כפי שכתבנו וכפי שגם העברנו לוועדה בחומר.

<שלמה תוסייה כהן: הסעיפים שהופיעו בחוזר 8-1-2007 שהיום נמצא כחלק מהחוזר המיוחד, ולהחיל אותם גם במערכת היחסים עם בעלי הרישיונות האחרים.

<שלמה תוסייה כהן: כמו שאסור לחברת הביטוח להשפיע על שמאי, גם למוסך אסור להשפיע על השמאי.

איתן כבל: זה ברור.

<שלמה תוסייה כהן: למעט החריג הקטן שכתוב בסעיף (3) ומקובל עלינו.

<חוה ראובני: התקנות האלה אינן באות במקום התקנות שהוזכרו כאן.

<חוה ראובני: היחסים - - -

איתן כבל: אני מסכים שביחסים המתקיימים בין התקנות לבין החוזר - - -

<רונן לוי: זה חוזר?

<רונן לוי: זה יכול להשתנות כל דקה.

איתן כבל: חברים, תודה שאתם משלימים אותי.

איתן כבל: הרי פתחתי ואמרתי שתקנות וחוזרים הם לא יותר חזקים מזה.

איתן כבל: חלק גדול מהמאבקים שלנו מול צווים זה בדיוק סביב העניינים האלה.

איתן כבל: יכול לבוא שר אחר, מפקח אחר, ממונה אחר ויכול לשנות את זה בלי בעיה.

איתן כבל: אנחנו לא נעכב את זה.

איתן כבל: הרי זה לא בא במקום.

<שלמה תוסייה כהן: לא אדוני.

<שלמה תוסייה כהן: אני מפחד שמכיוון שקבעו סטנדרט שונה, הסטנדרט שצריך להיקבע כאן הוא הסטנדרט הגבוה ולא הסטנדרט הנמוך.

<שלמה תוסייה כהן: למה אנחנו - - -

<חוה ראובני: מערכת היחסים - - -

<שלמה תוסייה כהן: הסטנדרט היותר נמוך במערכת היחסים מול המוסך מאשר הסטנדרט - - - חברת ביטוח?

<שלמה תוסייה כהן: אם לחברת הביטוח אסור לעשות מעשה מסוים, למה שלמוסך יהיה מותר?

איתן כבל: שלמה, סליחה - - -

<חוה ראובני: אלה מערכות יחסים בעלי מאפיינים שונים ותמריצים שונים.

<קריאה: - - - ובעל מוסך הוא איש טכני.

<קריאה: אתה יושב ואתה מדבר אתו טכנית.

<קריאה: על מה אתה מדבר?

<שלמה תוסייה כהן: גם בחברת הביטוח יש - - -

<קריאה: לא.

<קריאה: אין טכני - - -

איתן כבל: החבר'ה, אני גם התייעצתי כאן עם איתי היועץ המשפטי.

איתן כבל: אני לא מקבל את העמדה שלכם.

איתן כבל: זה לא אמור לבוא במקום, זה לא אמור לייצר מצב שמטשטש – אני יכול הגיד לך שהלוואי וכל הגורמים היו מתייחסים לחוזרים כמו שהמפקחת על הבנקים - - -

<לאה ורון: ביטוח.

איתן כבל: ביטוח.

איתן כבל: סליחה, טעות.

איתן כבל: לא כמו הבנקים, כמו הביטוח.

איתן כבל: הרי גם בדיונים אחרים כשאנחנו רוצים שהפיקוח של הביטוח יחול גם על מקומות אחרים כי שם, הפיקוח אל מול הרגולטורים האחרים – אתה יכול לה את זה, ראיתי אותה היום – הוא מספיק.

איתן כבל: הוא לא מספיק, אבל הוא הרבה יותר חזר והרבה יותר מתקדם.

איתן כבל: שלמה, עזוב.

איתן כבל: חבל על הדיבור.

<שלמה תוסייה כהן: אז אומר כמה מילים ואם ירצו, יקבלו.

<שלמה תוסייה כהן: אם לא ירצו – זכות הצבעה אין לי כאן.

איתן כבל: מי יודע?

<שלמה תוסייה כהן: עדיין.

<שלמה תוסייה כהן: לא יודע מה יהיה בעתיד.

<שלמה תוסייה כהן: אנחנו נרצה, אם כך, להיכנס לסוגיה של הסעיף ספציפית.

<שלמה תוסייה כהן: אני חושב שהוא נכון ברמה המהותית, לא בגלל שהוא מגיע מתוך חוזר המפקח.

<שלמה תוסייה כהן: יש גם את ההצדקה שאמרתי כדי לקבוע את - - -

איתן כבל: תמקד אותנו.

<שלמה תוסייה כהן: לאחר מסירת הצעת התיקון או השומה הסופית רשאי להעלות כל גורם בפני שמאי הרכב הערה בעניין טכני בלבד אשר אין בה השפעה כלשהי על שיקול דעתו המקצועי של השמאי.

<שלמה תוסייה כהן: לעניין זה: הערה בעניין טכני – הערה בדבר טעות לשון, טעות בחישוב, השמטה מקרית.

<שלמה תוסייה כהן: מצא השמאי כי יש בסיס להערה שהועלתה, יפרט כפי שכתוב בסעיף 3.

<דניאל לוי: דיון מקצועי-טכני, לא כלכלי, לא כספי.

<שלמה תוסייה כהן: רק הערות טכניות: יש לי טעות בחישוב.

<שלמה תוסייה כהן: אבל לא הערות מהותיות שנועדו לשנות - - -

<איתי עצמון: זו הוראה שאתה מציע שתבוא במקום תקנת משנה (ב)?

<שלמה תוסייה כהן: במקום (א)(1) שמדבר על פנייה שבאה להגיד לי רק כדי להעלות את המחיר או להוריד את המחיר.

<שלמה תוסייה כהן: זה נכנס לשאלה מה תהיה עכשיו המחשבה של מי שביקש ומה המחשבה של מי ששמע.

<שלמה תוסייה כהן: אנחנו רוצים לאסור באופן מוחלט כל פנייה לשמאי אלא בעניין טכני.

<רונן לוי: אם אתה תגיד לי לשים ברקסים משומשים, אז אני חייב לשים?

<זאב פרידמן: איתי, בכל מקרה, כדאי לשים לב שכאן אנחנו מדברים על פניות - - -

<שלמה תוסייה כהן: אתה יכול לערער.

<רונן לוי: בינתיים אני אשים ברקסים משומשים?

<רונן לוי: הבנתי.

<שלמה תוסייה כהן: אפשר לערער על - - -

<רונן לוי: פתאום נהייתם בעלי מקצוע?

<רונן לוי: מה קרה?

<לאה ורון: רגע, אתם מדברים יחד.

<לאה ורון: היושב-ראש יצא – הפסקה של 5 דקות בדיון.

<רונן לוי: לא הגזמתם.

<רונן לוי: פתאום התחלתם לדעת לתקן מכוניות.

איתן כבל: כן, רונן.

<רונן לוי: אני שמח שהמקצוע שלנו כל כך אהוב וכמה אנשים מתפרנסים ממנו.

<רונן לוי: אנחנו מתקנים אתץ המכוניות בפועל.

<רונן לוי: אני רואה את כל הידיים - - -

איתן כבל: רונן, תמיד יש לך נטייה למור"קים לפני כן.

איתן כבל: אולי פעם אחת תגיע לדלת ותפתח אותה מיד?

איתן כבל: דבר, אל תעלה במדרגות.

<רונן לוי: אתה מבלבל אותי עכשיו.

<רונן לוי: אני עושה מור"ק בשביל - - -

איתן כבל: הבנתי.

איתן כבל: לחמם את עצמך.

<רונן לוי: כל אחד והמוח שלו.

<רונן לוי: אין מה לעשות.

<רונן לוי: קודם כל, אנחנו מתקנים את המכוניות ולא השמאים.

<רונן לוי: השמאים ברובם, בטח החדשים שבהם, לא כל כך מבינים במכוניות החדשות, ולהביא לנו איזה נייר שעל פיו נתקן את האוטו בלי שאנחנו נגיד מה צריך לעשות, ועל זה הם - - - כי כך היה החוק הקודם וכך צריך להיות.

<רונן לוי: הנייר שהם מוציאים הוא על בסיס חוות הדעת המקצועית שלנו ולא הפוך.

<רונן לוי: פה בלבלו את היוצרות.

<רונן לוי: אנחנו קובעים איך מתקנים רכב ולא שמאי.

<רונן לוי: שמאי עושה אומדן על פי הקביעה שלנו.

<רונן לוי: פה בלבלו את היוצרות.

<רונן לוי: מכיוון שכבר התרגלו ללחוץ על השמאים לעשות שומות מוטות והמפקח על הביטוח נתן הרבה קנסות על זה להרבה חברות ביטוח על הלחץ של השמאים לצמצם את השומות.

<רונן לוי: עכשיו כבר מבלבלים את היוצרות ורוצים לעשות על זה חוק.

<רונן לוי: רוצים לבוא למוסך ולתקן על פי משהו לא מקצועי ועוד להביא לי חוק פלילי שאני חייב לתקן את האוטו לא מקצועי ולא בטיחותי, באמת זו פעם ראשונה שאני נתקל בזה.

<רונן לוי: אין דב רכזה בשום מקום בעולם ועכשיו אפשר לחפש, אולי ימצא איזו חברת ביטוח "אביבה" באנגליה.

<רונן לוי: אני לא מכיר דבר כזה בשום מקום בעולם ואני מכיר.

<רונן לוי: זה אחד.

<רונן לוי: שתיים, אין לנו בעיה עם שהקביעה נגד השפעה לעשות הונאת ביטוח תיכנס, וידובר פה במפורש על הונאת ביטוח.

<רונן לוי: לא להגדיל את ההכנסה.

<רונן לוי: אין שום בעיה שאני אגדיל את ההכנסה.

<רונן לוי: כמו שחברת ביטוח רוצה להרוויח גם המוסך צריך להרוויח.

<רונן לוי: הוא לא אמור להתפרנס מהפסד כסף.

<רונן לוי: אני לא מבין מה העניין הזה של להגדיל את הכנסתו או הפרשנויות שנותנים.

<רונן לוי: לכל אחד שפותח עסק מותר לו להרוויח כסף.

<רונן לוי: אני לא מצליח להבין את הניסוחים ואת המילים פה.

<רונן לוי: אחרת אנחנו כולנו ניכנס להפחדות פליליות וכל שמאי שייכנס למוסך וירצה להנמיך את הבטיחות של הרכב יכריח אותנו לעשות את זה, ואם לא הוא ישלח עכשיו מכתב למשרד התחבורה שאנחנו פליליים.

<רונן לוי: זה לא הגיוני.

<רונן לוי: אז כל מה שקשור בהונאת ביטוח זה עכשיו צריך לחול על כולם.

<רונן לוי: סוכני ביטוח מתקשרים לשמאי ואומרים לו: תשמע, אם לא תעשה אחד, שתיים, שלוש, אנחנו לא נזמין אותך יותר.

<רונן לוי: ואז השמאי בלחץ.

<רונן לוי: סוכן הביטוח צריך לדעת שהוא פלילי אם הוא רוצה שתהיה הונאת ביטוח כי היום, רוב השומות בשדה ג', רוב העלויות של שדה ג', 20% מהן כמעט הן עמלות.

איתן כבל: מה אתה מציע?

<רונן לוי: אני מציע שיהיה כתוב שזו הונאת ביטוח.

<רונן לוי: כל מי שמשפיע על שמאי בשביל לבצע הונאת ביטוח כזו או אחרת – אין שום בעיה.

<רונן לוי: תהיה סנקציה פלילית.

<רונן לוי: לדבר על עבודה שוטפת שהיא הופכת להיות הונאת ביטוח?

<רונן לוי: זה הזוי.

<רונן לוי: זה לא הגיוני.

<רונן לוי: לגבי הסעיף השני.

<רונן לוי: גם מבקרה מדינה מצא את זה, חברות הביטוח דוחפות את השמאים לעשות למכוניות אובדן להלכה במקום טוטל לוס.

<רונן לוי: כשהנזק עולה על 60% אז השומה הופכת להיות כמו פלסטלינה, אתה רושם בעבודה, במקום 1,000 שקל, 500 שקל שהשמאי קובע.

<רונן לוי: עכשיו אתם רוצים לתת כוח כזה לשמאי?

<רונן לוי: אז זה נהיה אוטו שמוכרים אותו אחר כך לציבור, שמשקמים אותו.

<רונן לוי: זו גרוטאה כזו שחוזרת לציבור.

<רונן לוי: פתאום אובדן להלכה נעלם פה מהשפעה.

<רונן לוי: זאת אומרת, זה עדיין מותר, מותר למחזר מכוניות, 20,000 מכוניות להחזיר לציבור, גרוטאות שיסכנו את הבטיחות.

<רונן לוי: זה לא הגיוני שהכנסת תחוקק חוקים נגד הציבור.

איתן כבל: העניין ברור.

איתן כבל: חוה, בבקשה.

<רונן לוי: הרק עוד העניין של הביטוח בכתב.

<רונן לוי: אין בחוק הנוכחי הגדרה של אובדן נזק ראשוני.

<רונן לוי: לא קיימת.

<רונן לוי: אתם ממציאים בתקנות משהו שלא קיים בחוק.

<רונן לוי: לא קיימת הגדרה.

<רונן לוי: יש הגדרה של אומדן נזק ראשוני, זה קיים בחוזר של המפקח שאמור להשתנות עכשיו.

<רונן לוי: לכן כתבתי מכתב וביקשתי לדחות את זה כי זה צריך להיות ביחד.

<רונן לוי: כל העניין של השפעה על שמאי צריכה להיות יחד עם החוזר כדי שנוודא שגם חברת הביטוח לא משפיעה וגם סוכן הביטוח לא משפיע.

<רונן לוי: שכל מי שמשפיע על שמאים לעשות עבירות או להגדיל את הנזקים, יבוא בחבילה אחת, לא שקודם כל, במצב הנוכחי שכמו שהוא אמר אולי יהיו בג"צים.

<רונן לוי: הוא מר שיהיו בג"צים, זה ייקח עוד שנה.

<רונן לוי: חבר כנסת בוועדת הכלכלה אמר לי שחברות הביטוח ינסו עכשיו לדחוף את זה 5 שנים.

<רונן לוי: יכול להיות שלא יקרה העניין של מוסכי ההסדר מחר, בינתיים אנחנו מחר – כי התקנה הזו תעבור – הופכים להיות פליליים במצב הנוכחי.

<רונן לוי: עכשיו השומות יהיו מוטות עוד יותר כלפי מטה ואנחנו נצטרך לבצע תיקונים מסוכנים כי השמאי, יפחידו אותו שהוא ייצא מהרשימה אם הוא לא ירשום 50 שקל ולא 100 שקל, ואנחנו נתחיל להשיג כל מיני חלקים למכוניות, נהיה קבלני תיקונים.

איתן כבל: תודה.

איתן כבל: כן, חוה.

<חוה ראובני: התקנות האלה חיות לצד חוזר המפקח על הביטוח וכל ההשפעות האסורות שקבועות שם ממשיכות להתקיים.

<חוה ראובני: פסקה (א)(1) מדברת על מניעת עריכת שומת רכב באופן שיגדיל הן את הכנסתו של הפונה או את הכנסתו של אחר.

<איתי עצמון: יכול להיות שנצטרך להבהיר את זה בנוסח.

<חוה ראובני: כל פניה שמטרתה לעשות שומה שהיא לא שומה מקצועית, נקיה, כשהמטרה שלה זה שמישהו יעשה מזה הכנסה יתרה, היא אסורה לפי (א)(1) הזה.

<אינגריד הר אבן: אבל למה רק אובדן גמור ולא אובדן להלכה?

<חוה ראובני: אובדן להלכה זה מונח של א קיים, לא בתקנות התעבורה, לא בחוק רישוי שירותים לרכב.

<חוה ראובני: זה לא סטטוס סטטוטורי, אז אני לא יכולה להתייחס אליו בתקנות.

<חוה ראובני: אני לא יכולה להגיד אובדן להלכה.

<חוה ראובני: אובדן להלכה זה עניין הסכמי.

<אינגריד הר אבן: סליחה.

<אינגריד הר אבן: זה בתקנות הפיקוח על עסקי ביטוח.

<אינגריד הר אבן: זה בפוליסה התקנית.

<אינגריד הר אבן: על מה אתם מדברים.

<אינגריד הר אבן: אין את זה בחוק?

<רונן לוי: אומדן ראשוני דווקא לא נמצא.

<אינגריד הר אבן: עשיתם פה תיקון לתקנה 309 - - -

איתן כבל: רגע.

איתן כבל: לאט לאט.

איתן כבל: בבקשה, חוה.

<אינגריד הר אבן: כמה דיונים היו פה על האובדן להלכה רק בוועדה הזו?

איתן כבל: זאת אומרת שאני לא יותר מהמלצה עבורך פה?

איתן כבל: כך זה נראה.

<רונן לוי: זה בגנים.

איתן כבל: בבקשה, חוה.

<חוה ראובני: בראיה של עולם דיני התעבורה, אובדן להלכה הוא לא משחק תפקיד כי זה עניין בעל אופי יותר מסחרי.

<חוה ראובני: דיני התעבורה קובעים את הקטגוריה, או שרכב הוא אובדן גמור והוא מבוטל ולא קיים, זה בסמכותו הבלעדית של שמאי לקבוע.

<חוה ראובני: או שהוא רכב נוסע.

<חוה ראובני: רכב נוסע אולי עם כוכבית אזהרה כזאת של ירידת ערך משמעותית וכיוצא בזה או שיש בפוליסה התקנית את הנושא של פיצוי, אבל בסוף - - -

<אינגריד הר אבן: אבל אפילו אם קבעת רישום ברישיון, איך את קוראת לזה עניין מסחרי?

איתן כבל: תני לה לסיים.

איתן כבל: די.

<חוה ראובני: מבחינת סטטוס הרכב, הוא רכב שנוסע או רכב שכבר לא נוסע והוא אובדן גמור.

איתן כבל: התקנות שמונחות פה הן לא רעות.

איתן כבל: יש ויכוח אם הן מספיק טובות, האם צריך להוסיף את מה שתוסייה כהן אומר או מה שרונן - -

<אינגריד הר אבן: אינגריד ברגמן/הר אבן.

איתן כבל: אני מתנצל.

איתן כבל: אני יכול שלם בחיי על זה שלא זכרתי.

איתן כבל: - - ואינגריד אומרים, זה לא אומר שמה שמונח כאן הוא לא טוב.

איתן כבל: אתם אומרים שצריך להוסיף, כל אחד מהמקום שלו.

איתן כבל: יש כאן את העניין של טוטל לוס מצד אחד, שהוא חלק בלתי נפרד מהתקנות, ואתם מדברים על מדרגה נוספת שהיא אובדן להלכה.

איתן כבל: כל השאלה שאני לא יודע לתת עליה תשובה, אני אבקש מהיועץ המשפטי, שהוא מבחינתי אמור לייעץ לי, האם אובדן להלכה הוא באמת חלק מהתקנות.

<רונן לוי: 309.

איתן כבל: אני לא יודע.

איתן כבל: פעם ניסיתי להגיד לך איך לתקן אוטו?

<רונן לוי: עכשיו.

<רונן לוי: ברגע זה מנסה.

<רונן לוי: אתה הולך להעביר תקנה שתגיד לי איך לתקן אוטו.

<רונן לוי: בלי לשים לב אתה הולך לעשות - - -

איתן כבל: יכול להיות.

איתן כבל: בשל זאת אני זהיר.

איתן כבל: אני זהיר כיוון שאינני בטוח בדברים האלה ויכול להיות שמה שאה ואמר הוא נכון כי אולי לא שמו לב במשרד התחבורה לעניין הזה.

איתן כבל: תוסייה ואינגריד ואחרים ורונן, הדברים שמניחים פה לפנינו הם דברים שאני רוצה להעביר אותם.

איתן כבל: אם צריך להוסיף דברים נוספים, אנחנו נוסיף.

איתן כבל: בבקשה, מעודי.

<אוהד מעודי: לגבי הנושא של אובדן להלכה, כמו שהיא אמרה, זה בתחום הביטוח.

<אוהד מעודי: קודם כל, אנחנו מברכים על התקנות פה כי זה נכון שלא יהיו השפעות על השמאי מכל גורם שהוא.

<אוהד מעודי: במקרה הזה זה של בעלי רישיון: שמאי אחר או מוסך.

<אוהד מעודי: בהיבט של הביטוח יש את האיסורים המאוד ברורים כמו שתוסייה כהן ציין.

<אוהד מעודי: לגבי העניין של מוסך וחברת ביטוח, צריך להבין שבסוף אלה שני צדדים שכל אאחד מנסה למשוך לצד שלו ולכן האיסורים אצלנו מאוד ברורים וגם מתבצעת על זה אכיפה.

<אוהד מעודי: אני חושב שבמקרה הזה של התקנות צריך לייצר נוסח שהוא די ברור ולא פתוח לפרשנויות.

<אוהד מעודי: הדבר השני, כמו שציינו גם בדיון בהתחלה, האכיפה היא מאוד קריטית.

<אוהד מעודי: אם לא תהיה אכיפה, יהיה פה פתח ובסוף, בשטח, ניסיון לנפח ולא עשינו כלום.

איתן כבל: אז מה אתה מציע, מעודי?

<אוהד מעודי: אני אומר שצריך לראות שהנוסח סגור.

<אוהד מעודי: לגבי הנושא של האובדן להלכה - - -

<לאה ורון: מה זאת אומרת "צריך"?

<לאה ורון: איזו הערה זו.

<לאה ורון: תקרא את הנוסח, אם הוא סגור מבחינתך, זה טוב.

<לאה ורון: אם לא, תעיר הערות לנוסח.

<אוהד מעודי: לגבי הנושא של אובדן להלכה, אם יש השפעה מצד חברות הביטוח, אז בהיבט שלנו יש איסור מוחלט, וגם בנושא הזה.

איתן כבל: תודה.

איתן כבל: דידי אחרון הדוברים.

איתן כבל: גם רונן, גם אינגריד.

<דידי רוזנפלד: אדוני היושב-ראש, לפי מה שכתוב פה, השמאי הוא סמכות העל ולאף אחד אסור לדבר אתו.

<דידי רוזנפלד: אני אתן לך דוגמה: בא שמאי שאין לו מושג באופנועים, בחיים שלו לא רכב על אופנוע, אבל הוא ייתן הערכה על אופנוע.

<דידי רוזנפלד: הוא לא - - -

איתן כבל: אני לא חושב - - -

<דידי רוזנפלד: לא?

<דידי רוזנפלד: איפה כתוב שלא?

<דידי רוזנפלד: אני אומר לך שלא כתוב ששום דבר, ושמאי רכב רשאי לבדוק אופנוע, רשאי לבדוק צמ"ה, רשאי לבדוק מנופים ואין לו מושג בהם.

<דידי רוזנפלד: אם הוא הוגן, הוא לא יבדוק.

<דידי רוזנפלד: אבל יש כאלה שהם פחות הוגנים והם יבדקו.

<שלמה תוסייה כהן: - - - אם תדבר אתו, דידי, אז הוא מיד - - -

<רונן לוי: חברת הביטוח תשפיע עליו, תשלח עלי תלונה.

<רונן לוי: אתה יודע את זה.

<דידי רוזנפלד: אני בזכות דיבור.

<דידי רוזנפלד: תגן עלי.

איתן כבל: רונן, מסכן האזרח אם אתם רבים ביניכם ככה.

איתן כבל: איך לא תפרקו אותו?

איתן כבל: אלה רבים עם אלה, ומי אוכל אותה?

<רונן לוי: שיפתחו מוסכים, ניתן להם לתת הערות.

איתן כבל: רונן, אנחנו נעשה את הכול רנדומלי.

<דידי רוזנפלד: לפי מה שכתוב כאן, אם לבעל המוסך אסור לדבר עם השמאי ולהסביר לו את הנושאים הטכניים, לאן נגיע?

<דידי רוזנפלד: - - - ברקסים משומשים, אני יכול להראות לך דבר ים עוד יותר - - -

איתן כבל: העניין ברור.

איתן כבל: תודה.

<אמיר בננו: אני רוצה להעיר הערה לאוהב מעודי, בבקשה.

<אמיר בננו: נכון שאנחנו משני צדי המתרס – חברת ביטוח ומוסכים – זה נכון.

<אמיר בננו: זה נכון שמדובר בכסף.

<אמיר בננו: אבל למוסך יש יתרון שהוא אחראי על הבטיחות של הרכב וכאן לא מדובר על כסף אלא איך הרכב ייסע בפועל על הכביש.

<אמיר בננו: אנחנו לא משני צדי המתרס – כסף זה נכון – אבל אם הבטיחות לא תהיה כמו שצריך – אני לומד 12 שנה כדי לקבל תעודת הסמכה, ובא שמאי שלומד שנתיים.

<אמיר בננו: עם כל הכבוד שלי אליו - - -

<יהודה יגן: איפה לומד שנתיים?

<אמיר בננו: 4 שנים.

<אמיר בננו: אני גם שמאי.

<אמיר בננו: יש לי רישיון שמאות 741.

<אמיר בננו: למדנו.

<אמיר בננו: אתה מבקש ותק של 12 שנה.

איתן כבל: תודה, תודה.

<אורי גורביץ: בסוף האחריות המקצועית היא שלנו, מה לעשות?

<אמיר בננו: חס וחלילה.

<אמיר בננו: אני לא מזלזל.

<אמיר בננו: אתה רק לא יכול תת לי טכנית - - -

איתן כבל: די, די.

איתן כבל: יצאתם מכלל שליטה.

<גיל סלומון: רק שאלת הבהרה.

<גיל סלומון: כשמדובר על בקשה בכתב לשנות אומרן ראשוני, זה אומדן ראשוני של מפרט טכני?

<גיל סלומון: אומדן ראשוני של כסף?

<גיל סלומון: גם וגם?

<גיל סלומון: יש פה לקונה.

איתן כבל: העניין ברור.

איתן כבל: תשובה, חוה.

<חוה ראובני: הכוונה היא לפירוט התיקונים.

<חוה ראובני: אנחנו לא מדברים על ההתחשבנות הכספית.

<חוה ראובני: אנחנו מדברים על פירוט.

<חוה ראובני: אם אתה קורא את ההמשך של המשפט: "כי פירוט התיקון בה שגוי".

<חוה ראובני: מדברים על הפירוט של התיקון.

<חוה ראובני: אני מבקשת לחדד.

איתן כבל: א', תחדדי.

איתן כבל: ב', אני מבקש שתנסחו שלא תהיינה פרשנויות יתר.

<חוה ראובני: הדיבור ביניהם לא אמור להיות על המחירים אלא על פרטי התיקונים.

<חוה ראובני: יחד עם זאת, אם הדיבור על פרטי התיקונים – איזה עבודות ואיזה חלפים צריך להשתמש בהם ישתנה, ממילא ישתנו גם המחירים.

<חוה ראובני: אבל הדיבור ביניהם הוא דיבור - - -

<קריאות: - - -

<רונן לוי: אמרתי שזו מציאות מדומיינת.

<רונן לוי: הם לא יודעים על מה הם מדברים.

<חוה ראובני: אבל פה לא מדברים על - - -

<רונן לוי: - - - זה פשוט לבנות מציאות - - -

<חוה ראובני: לא מדברים כאן על - - -

איתן כבל: גיל, רונן, חברים.

איתן כבל: אבנר, חוה, תקשיבו: אני אוהב את התקנות, אבל מבחינתי הן לא מספיק מחודדות.

איתן כבל: התקנות מבחינתי הן בסדר גמור, רק הן עדיין זקוקות לעוד איזה שיוף.

איתן כבל: אז אחת מהשתיים: או שאני מעביר אותן עכשיו, אבל אני כבר מודיע לכם וכבר הודעתי ליועץ המשפטי שיקבל את העניין.

איתן כבל: אני לא יודע אם זה נכון או לא נכון, אין לי מושג.

איתן כבל: אני לא רוצה להגיד.

איתן כבל: שיעבירו בכתב את שתי הטענות שלכם לגבי אובדן להלכה.

איתן כבל: הצעות לנוסח, מה שאתה שאלת וביקשת הבהרה, גיל; ומה שמעודי אמר, לא מור"קים, לא סיפורים להראות כמה שאתם יודעים לעשות יותר טוב ממשרד התחבורה, אלא משהו ענייני נקודתי.

איתן כבל: זה הכול.

איתן כבל: כיוון שכך, אם היועץ המשפטי שלי והוא הסמכות העליונה בעניין הזה מבחינתי, יגיד לי: יש צדק בטענות המשפטיות – אנחנו עוסקים עכשיו בעניין המשפטי בלבד – אם יאמר לי עורך הדין עצמון שצריך לקיים דיון מחדש ולהוסיף את התוספות האלה, אני אעשה את זה בלב פתוח ובנפש חפצה.

איתן כבל: זאב, משפט אחד.

<זאב פרידמן: אני מבקש רשות גם להגיב להצעות הנוסח בשתי נקודות משפטיות.

איתן כבל: קצר ממש, זאב.

<זאב פרידמן: אני מתכוון גם להעביר אותן אחר כך לוועדה.

איתן כבל: כן.

איתן כבל: אני מעדיף ככה.

איתן כבל: חוה, תקריאי את סעיף 2.

איתן כבל: את תקנה 2.

<חוה ראובני: "2 תחילתן של תקנות אלה 30 ימים מיום פרסומן.

<חוה ראובני: ".

איתן כבל: אוקיי.

איתן כבל: אני מעלה להצבעה.

איתן כבל: בעד התקנות – פה אחד

איתן כבל: אני מאשר את התקנות בכפוף להודעה של היועץ המשפטי לגבי הטענות שיועברו.

איתן כבל: שבוע אני נותן לכם.

איתן כבל: מי שלא העביר – נחשב כמת.

איתן כבל: לא להעביר לי פה חוברות.

איתן כבל: להעביר עניינים משפטיים קונקרטיים.

איתן כבל: זאב, מעודי, גיל סלומון, אינגריד ורונן.

איתן כבל: תודה רבה.

איתן כבל: הישיבה נעולה.